ועדת הכספים, כנסת 20, פרוטוקול מספר 192, 2015-12-08 10:45

משה גפני: בוקר טוב, אני מתכבד לפתוח את הישיבה.

משה גפני: צו תעריף המכס והפטורים (בעניין רכב דו גלגלי) ו- - -

<שלומית ארליך: זה תיקון מס' 15 והוראת שעה מס' 12.

משה גפני: בבקשה.

משה גפני: מי מציג את זה?

משה גפני: בבקשה.

<נטליה מירונצ'ב: בעצם אנחנו דנים היום בשני צווים – הצו הקבוע בהוראת השעה, שמשנים את שיטת המיסוי של רכב דו-גלגלי, לרבות רכב תלת-גלגלי – נדבר על זה.

<נטליה מירונצ'ב: בעצם אתייחס קצת לרקע, איך הגענו להחלטה הזאת.

<נטליה מירונצ'ב: מבחינה היסטורית, היה מס על קטנועים ברמה של 40%, והיה מס במקביל על אופנועים, שהיה היסטורית זהה למס על רכב פרטי.

<נטליה מירונצ'ב: התחלנו משיעורי מס מאוד גבוהים - ב-2002 היה ברמה של 95%, ירד בהדרגה במקביל לרכב פרטי.

<נטליה מירונצ'ב: ואז בשנת 2009 עשינו רפורמה במיסוי ירוק ברכב פרטי.

<נטליה מירונצ'ב: באופנועים לא עשינו את זה – הם נשארו ברמה של 72%, ועכשיו לפני השינוי שעשינו, היתה הבחנה בין קטנוע ואופנוע – 40% על קטנוע, ו-72% על אופנוע.

<נטליה מירונצ'ב: מבחינת ההבחנה ביניהם, משרד התחבורה הפסיק לעשות את ההבחנה מבחינת הרישום במערכות מחשוב.

<נטליה מירונצ'ב: אנחנו ברשות המסים ומכס הפעלנו את מבחן הצמדת הברכיים - אם יושבים על הכלי הזה – קטנוע; אם רוכבים עליו - זה אופנוע.

<נטליה מירונצ'ב: המגמה בעצם בענף, שיש כלים שמשלבים את המאפיינים גם של קטנוע וגם של אופנוע.

<נטליה מירונצ'ב: קיים קושי במקרים מסוימים עד כדי הידיינות משפטית להבחין בין הכלים, כי אמנם יש מדף כזה על הרגליים, שאפשר לשים את הרגליים, ואז זה כביכול קטנוע, אבל זה מדף שהוא לא בדיוק שטוח, והגלגלים לא קטנים ולא גדולים, משהו באמצע.

<נטליה מירונצ'ב: כלומר באמת קיים קושי להבחין במקרים מסוימים.

<נטליה מירונצ'ב: מבחינה מהותית, קטנועים יותר משמשים לצורכי עסקים, לשליחויות, לפיצריות או דברים כאלה.

<נטליה מירונצ'ב: אופנועים היסטורית היו יותר למטרות הפנאי, אבל אופנועים קטנים זה כלי תעבורתי שבתנאים של פקקים וגודש ומחסור בחניה, נותנים פתרון לתחבורה עירונית.

<נטליה מירונצ'ב: כמובן, יש החיסרון של תאונות, אבל יש יתרונות אחרים.

<נטליה מירונצ'ב: בהתחשב בשני השיקולים האלה - הקושי התפעולי וההתחשבות בפן התעבורתי, מציעים לאחד את הקטגוריות של אופנועים וקטנועים, ולקבוע מיסוי מדורג, שהמס ינוע בין 40% ל-70%, מס קנייה.

<נטליה מירונצ'ב: את ה-72% אנחנו מורידים ל-70%, המס המקסימלי יהיה 70%.

<נטליה מירונצ'ב: יהיה מדרג.

<נטליה מירונצ'ב: הצו הקבוע קובע מדרג לפי קבוצות של נפח מנוע.

משה גפני: מהו?

<נטליה מירונצ'ב: יש קטגוריות – עד 250 סמ"ק – 40%, 250 עד 500 - 50%, 500 עד 800 – 60%, ומעל 800 יהיה מס של 70%.

<נטליה מירונצ'ב: בצו הקבוע גם קובעים סכומים חדשים של זיכוי למערכת ABS, מניעת החלקה - זיכוי קצוב, שקלי.

<נטליה מירונצ'ב: כיום זה כתוב לפי שיעורי מס.

<נטליה מירונצ'ב: שיעור מס של 40 נשאר, אבל שיעור מס של 72 נעלם, אז חייבים לתקן וגם חייבים לתת פתרון ל-50 ו-60.

<נטליה מירונצ'ב: בעצם זה נכנס בצו הקבוע.

<נטליה מירונצ'ב: בעצם הסברה שלנו, שמיסוי נכון יותר הוא לפי הספק ולא לפי נפח מנוע, מכיוון שהספק קובע את נפח השימוש.

<נטליה מירונצ'ב: יכולים להיות כלים עם מנוע גדול, אבל יחסית רגוע, כלומר הוא לא נותן הרבה הספק.

<נטליה מירונצ'ב: כלי שהוא תעבורתי, יכול לשמש לנסיעה בין-עירונית למשל, אבל ברגע שזה הספק גבוה, זה נראה יותר ספורטיבי, יותר לפנאי, ולכן אנחנו מבקשים להכניס את ההספק, כי הנושא חדש לנו.

משה גפני: מה ייתן ההספק?

<נטליה מירונצ'ב: כוחות סוס, או יותר נכון, קילו ואט.

משה גפני: מה זה ייתן?

<נטליה מירונצ'ב: שאנחנו נדע להטיל מס גבוה יותר על כלים שהם במהות יותר ספורטיביים, יותר חזקים.

משה גפני: שההספק יותר גדול, אפילו שהמנוע יותר קטן.

<נטליה מירונצ'ב: כן.

<נטליה מירונצ'ב: יכול להיות.

<נטליה מירונצ'ב: לכן אנחנו מבקשים להכניס את זה כהוראת שעה.

משה גפני: אמרת לגבי ABS, לגבי אביזרי בטיחות.

מיקי לוי: מערכת מונעת החלקה.

<נטליה מירונצ'ב: הזיכוי של זה – אנחנו משאירים, לפי שיעורי המס.

משה גפני: מה ה-ABS מוריד?

<נטליה מירונצ'ב: מ-610 שקלים ב-40% עד 1,700 - - - מורידים מהמיסוי, כן.

<נטליה מירונצ'ב: זה דומה למיסוי ירוק ולמיסוי של מערכות בטיחות ברכב, כלומר יש המס השקלי, וממנו מורידים.

<נטליה מירונצ'ב: זה בעצם יושב בצו הקבוע, אבל יחול גם על הוראת השעה.

<נטליה מירונצ'ב: זה אותם שיעורי מס.

משה גפני: מה זה הוראת השעה?

<נטליה מירונצ'ב: הוראת השעה קובעת קבוצות של הספק ונפח מנוע.

משה גפני: למה זה הוראת שעה?

<נטליה מירונצ'ב: כי אנחנו רוצים לראות איך אנחנו יודעים לעבוד עם הספקים.

משה גפני: כמה זמן הוראת השעה?

<נטליה מירונצ'ב: עד סוף יוני 2017 בוחנים את הנושא.

<נטליה מירונצ'ב: אם זה עובד טוב, מה טוב – הופכים את זה לקבוע.

משה גפני: כמעט שנתיים.

משה גפני: אופנוע תלת-גלגלי.

<נטליה מירונצ'ב: קיבלנו עדויות והתרשמנו, וגם היה פילוט במשטרה שבחן את הנושא.

מיקי לוי: כל הדו-גלגלי במשטרה חוץ מהכבדים של היס"מ, שצריכים להגיע מאוד לאירוע ירי – כל שוטרי התנועה, כל השוטרות הוחלפו לשלושה גלגלים.

מיקי לוי: זה הרבה יותר בטיחותי, זה עם ABS.

מיקי לוי: שלושה גלגלים –שניים מקדימה ואחד מאחורה.

מיקי לוי: כך הם לא מתהפכים.

מיקי לוי: שוטרות נוהגות על זה בלי שום בעיה.

<נטליה מירונצ'ב: זו אחיזה משופרת בכביש.

משה גפני: זה לא ששלושה יושבים באופנוע.

<נטליה מירונצ'ב: לא.

משה גפני: זה הפחתה של 3,000 שקל.

<נטליה מירונצ'ב: כן.

משה גפני: לכל אחד כזה, לא משנה- - -

<נטליה מירונצ'ב: לא, יש קריטריונים - צריך להיות מרחק בין גלגלים קדמיים- - -

משה גפני: אני לא מדבר על הקריטריונים הפיזיים, הטכניים.

משה גפני: אם עומדים בקריטריונים של מה שאתם קובעים, תהיה הפחתה של 3,000 שקל.

<נטליה מירונצ'ב: נכון.

משה גפני: מה עוד?

<נטליה מירונצ'ב: גם זה נכנס בהוראת השעה, כי אנחנו מקדמים מול משרד התחבורה את נושא רישום הדגמים, ויכול להיות שייכנסו אביזרים בטיחותיים נוספים, ואז זה ייכנס במכלול השלם.

משה גפני: טוב.

משה גפני: זהו?

משה גפני: את זה אתם מקשים שנאשר.

<נטליה מירונצ'ב: נכון.

משה גפני: בבקשה.

<טל דרורי: שלום, שמי טל דרורי.

<טל דרורי: אני יושבת-ראש איגוד יבואני הרכב הדו-גלגלי.

<טל דרורי: כל מה שאמרה נטליה - ראשית, אני רוצה לברך, כי הדברים נעשו בשיתוף פעולה.

<טל דרורי: אני יודעת שזה מעורר גיחוך, אבל נעשה לאורך זמן ארוך – כמעט מעל שנתיים הרפורמה הזו, וכל מה שאמרה נטליה, אנחנו סומכים את ידינו על הדברים.

<טל דרורי: אכן יש מקום לבטל את ההבחנה בין אופנוע וקטנוע.

<טל דרורי: העבר הוא כזה שניתן בעבר זיכוי, מס קניה מופחת לקטנועים מתוך התפישה של פתרון תעבורתי, של כלים קלים, זולים, נגישים.

<טל דרורי: מהמקום הזה שבו אנחנו מברכים על המדרג ועל ההליכה לפי קביעת מס הקנייה לפי הספקים, וכל הדברים הם נכונים טכנולוגית – אנחנו עומדים בפתח של תקופה של גודש, עומסים, פקקים, קשיים בתעבורה.

משה גפני: את שלחת את המכתב?

<טל דרורי: כן.

<טל דרורי: באזור גוש דן.

<טל דרורי: אנחנו חושבים שבתוך הוראת השעה שקיימת היום, שברצונה לבחון את כל המהלך הזה של מיסוי מדורג לפי הספקים, יש גם מקום לעשות הפחתה בתת-קטגוריה של התת-קטנועים הקטנים – אני חייבת להגיד – אני זו שרוכבת על קטנים שמהווים פתרון תעבורתי, הם כלים זולים, הם כלים לסטודנטים, לצעירים, עזרה בתוך גוש דן בפריפריה, כלים שמשמשים אך ורק אמצעי הגעה.

מיקי לוי: עד איזה הספק זה?

<טל דרורי: זה נפח 125 סמ"ק, הספק של עד 11.

<טל דרורי: זו הקטגוריה הראשונה- - -

מיקי לוי: זה כבר לא קטן.

<טל דרורי: זה מאוד-מאוד קטן.

מיקי לוי: חצי כוח- - -

<טל דרורי: אין חצי כוח בעולם כמעט.

מיקי לוי: פיז'ו איננו?

<טל דרורי: אין יותר.

<טל דרורי: אספר לאדוני.

<טל דרורי: דגמי 50 הסמ"ק נכחדו כמעט, כי הם מהווים אחוזים בודדים, כי בדרגות הרישוי שעשה משרד התחבורה ב-2007, בהתאם לתקינה האירופית, התקינה הראשונה היא עד 125.

מיקי לוי: אני מכיר הכול.

מיקי לוי: הייתי שותף לכל זה.

מיקי לוי: אני זוכר את תחילת הדרך אתכם, את הצעקות ורק אחר כך- - -

<טל דרורי: מצדנו לא היו צעקות.

<טל דרורי: אנחנו עוקבים אחרי התקינה האירופית, והכול בסדר.

<טל דרורי: ככה דרוש שיהיה.

<טל דרורי: בכבדים היה עניין עם הפטור – שים בצד.

<טל דרורי: אנחנו לא דנים בזה כרגע.

משה גפני: משרד התחבורה, למה עשיתם שינוי?

משה גפני: למה ביטלתם את ההבחנה בין אופנוע וקטנוע?

משה גפני: אנחנו נמצאים בעידן של תאונות דרכים.

משה גפני: אנחנו נמצאים בעידן של קושי עצום להתנהל – למשל בגוש דן, בכל גוש דן.

משה גפני: יש קושי עצום להתנהל עם רכב.

משה גפני: אפילו אופנוע לא מתאים לעניין הזה.

משה גפני: מה שמתאים זה הקטנוע הכי קטן האפשרי.

משה גפני: יש כאלה שכבר לא קיימים, אבל אני רואה בתל-אביב, אפילו אני רואה בבני ברק היום, אנשים נוסעים עם הקטנוע הזה.

משה גפני: זה כמעט אופניים עם מנוע.

משה גפני: הוא נוסע לאט, לא מהר- - -

מיקי לוי: כמה שהוא נוסע מהר, בגלל ההספק הגבוה.

<טל דרורי: אני מדברת על ההספק הנמוך של עד 11.

<טל דרורי: זה נוסע עד 70- - -

משה גפני: אנחנו רואים אנשים שנוסעים- - -

<טל דרורי: אופניים חשמליים, זה מגיע ל-40- - -

משה גפני: שנייה.

משה גפני: אני שואל, למה הגעתם למסקנה הזאת שצריך את ההבחנה בין קטנוע לאופנוע?

משה גפני: מה הקטגוריה שביטלתם?

משה גפני: למה זה בוטל?

משה גפני: במקומכם, הייתי מחזק את ההבחנה הזאת.

משה גפני: אני מסכים עם מה שרשות המסים עושה.

משה גפני: אחרי שאין קטנוע ואופנוע, הם אומרים: זה לפי הספק, זה לפי גודל המנוע – בסדר גמור.

משה גפני: לוקחים בחשבון הכול, יש אביזרי הבטיחות, אז מפחיתים הפחתה נוספת.

משה גפני: יש הנושא של האופנוע הדו-גלגלי – מונע החלקה גם מורידים על זה – בסדר.

משה גפני: הוראת שעה, בוחנים את העניין.

משה גפני: הכול בסדר.

משה גפני: אבל למה ההבחנה בין קטנוע לאופנוע, שהולך ונעשה יותר ויותר צפוף במרכזי הערים?

משה גפני: היה צריך לחזק את העניין של הקטנוע, לתת לו קטגוריה כפי שהיה קודם, ולחזק את הקטגוריה הזאת.

משה גפני: למה ביטלתם את זה?

<טל דרורי: רוצה שאשיב?

משה גפני: לא.

משה גפני: עם כל הכבוד, את משרד התחבורה?

<טל דרורי: חלילה.

<טל דרורי: קטונתי.

<טל דרורי: הוא משרד מעולה.

<טל דרורי: אנחנו עובדים אתם יוצא מן הכלל.

משה גפני: בבקשה.

<לנה גרשקוביץ': לנה גרשקוביץ', מנהלת תחום כלכלה, משרד התחבורה.

<לנה גרשקוביץ': אנחנו לא יודעים לעשות הבחנה בין קטנוע לאופנוע מבחינת התקינה.

משה גפני: מה היה עד היום?

<לנה גרשקוביץ': זה היה עוד לפני שבאתי, אבל הדבר היחיד שאני יודעת – שהיה רק מבחן הצמדת הברכיים.

משה גפני: זהמה שנטליה אמרה.

<לנה גרשקוביץ': כן.

<לנה גרשקוביץ': לפי התקינה והכול, אנחנו עובדים לפי נפח המנוע.

<לנה גרשקוביץ': גם ה- - - שלנו בנויות לפי זה, וגם אצלנו באגף מערכות מידע זה מופיע.

<לנה גרשקוביץ': זו הצורה הנכונה לעבוד.

<נטליה מירונצ'ב: גם נפח מנוע וגם הספק, החלוקות האלה.

<לנה גרשקוביץ': נכון.

<נטליה מירונצ'ב: אבל אין באמת משמעות תפעולית.

משה גפני: כמה שנים מבוטלת ההבחנה הזאת?

<לנה גרשקוביץ': אני במשרד חמש שנים.

משה גפני: על כל פנים, זה ודאי חמש שנים מבוטל.

<נטליה מירונצ'ב: מתחילת שנות ה-2000.

<טל דרורי: אני בענף עשרים שנה, אז אני יכולה לעזור היסטורית.

<טל דרורי: הביטול- - -

משה גפני: מתי ביטלו את ההבחנה?

<טל דרורי: מעל כמעט 15 שנה.

<טל דרורי: ההגדרה של אופנוע – היה כתוב: לרבות קטנוע.

משה גפני: בבקשה.

<מוטי מור: שמי מוטי מור.

<מוטי מור: אני נציג האופנוענים.

<מוטי מור: קודם כל, אני מסכים עם הפעולות של משרד התחבורה ושל רשות המסים.

<מוטי מור: אני חושב שזה עדיין סכומים מוגזמים, אבל מייד אגיע לזה.

<מוטי מור: אני רוצה קודם כל להסב את תשומת לבך לשני דברים: יש תפישת עולם, שאופנועים זה מסוכן.

<מוטי מור: זה נכון כלפי האופנוענים; זה לא נכון כלפי כלל האוכלוסייה.

<מוטי מור: מדינת ישראל כמדינה, יש לה אינטרס עליון שיהיו יותר אופנועים – פחות הרוגים בתאונות.

<מוטי מור: 90% מהאופנוענים ו-90% מהולכי הרגל ו-90% מרוכבי האופניים ממכוניות.

<מוטי מור: אם אנחנו נבטל את המכוניות, נחסוך בחיי אדם.

<מוטי מור: אם נכפיל את כמות האופנועים - נחסוך בחיי אדם.

<מוטי מור: התפישה שאופנועים מסוכנים, הוכחה באירופה כמיושנת, וככל שכמות האופנועים יותר גדולה, כך פחות הרוגים בדרכים.

<מוטי מור: זה דבר אחד.

<מוטי מור: דבר שני, הנושא של אופנועים וקטנועים.

<מוטי מור: אופנועים יותר בטיחותיים, כי יש להם- - - יותר גדולים, יותר יקרים ויותר איכותיים, ואופנועים באופן כללי, כל סוגי האופנועים, יותר בטיחותיים מכל קטנוע שקיים, כי ה- - - שלהם והברקסים שלהם ויכולות התנועה שלהם הרבה יותר טובות ויכולת החמיקה שלהם ממצבי קיצון יותר טובים.

<מוטי מור: כלומר יש לנו אינטרס דווקא לעודד.

<מוטי מור: לכן ביטול ההבחנה ההיסטורית בין קטנועים ואופנועים היא בהחלט משהו מבורך.

<מוטי מור: עכשיו אנחנו צריכים לעבור לשלב הבא.

<מוטי מור: אני שמעתי בדיון מקודם, שיש פטור למטוסים פרטיים ממכס וממס קנייה, 15%.

משה גפני: אתה טועה.

מיקי לוי: רק על הדלק.

משה גפני: דווקא זה לרעתך.

משה גפני: אני מציע לך לדלג על זה.

<מוטי מור: נחזור לאופנועים.

משה גפני: תחזור.

משה גפני: זה בדיוק הפוך.

משה גפני: מטוסים פרטיים חייבים במס קנייה מלא, אלא אם כן הם עושים בזה שימוש של 85% לדברים ציבוריים.

מיקי לוי: למטרות של ריסוס.

משה גפני: דיברנו על הדלק; לא על מס הקנייה.

<מוטי מור: מכונית הכי קטנה שיש, הכי חסכונית שיש, בדלק, כמה מס קנייה?

<טל דרורי: 30.

<מוטי מור: אני סטודנט.

<מוטי מור: יצאתי מהצבא.

<מוטי מור: קניתי קטנוע.

<מוטי מור: אני צריך לשלם 60%, 70% מס קנייה?

<מוטי מור: 40%?

<מוטי מור: למה אתם לא משווים את זה למכוניות?

<מוטי מור: מה שאתם עושים זה טוב, אבל תשוו את זה למכוניות הקטנות.

משה גפני: בבקשה.

משה גפני: נטליה, תשיבי לכולם.

<עומר סלע: עומר סלע, איגוד לשכות המסחר.

<עומר סלע: אני מבקש לחדד את הנקודה של צמצום התלות בנפט.

<עומר סלע: הנושא הזה, לרבות הבנזין, הוא יעד ידוע של הממשלה מזה שנים רבות.

<עומר סלע: יש לזה כל הוועדות והפעילויות, אבל אם בוחנים במבחן המציאות, האלטרנטיביות המעשיות המרכזיות שיש כיום – גז טבעי, ייקח עוד הרבה מאוד שנים, ליישם את זה לרכב פרטי.

<עומר סלע: חשמל לרכב – הטכנולוגיה לא בשלה.

<עומר סלע: את הנוהל BOD – זה לא רלוונטי לישראל וכיוצא בזה, לא אפרט פה.

<עומר סלע: בסופו של דבר, אין פתרון של זבנג וגמרנו.

<עומר סלע: צריך לפעול בהרבה אמצעים קטנים, שכל אחד תורם את חלקו, והאמצעי הזה של מה שהדגשנו במכתב פה, של כלי רכב דו-גלגליים קטנים בנפח קטן ובהספק קטן, הם אמצעי יעיל, זמין, וללא צורך בתשתיות.

משה גפני: היא אמרה את זה.

משה גפני: הבנו את זה.

משה גפני: תודה רבה.

משה גפני: נטליה, בבקשה.

משה גפני: קודם תשיבי למוטי מור.

<נטליה מירונצ'ב: הנושא של מס קנייה, באופן עקרוני, נקבע כפונקציה של השפעות חיצוניות שנגרמות מצריכת המוצר או ייצור המוצר – במקרה הזה צריכת המוצר.

<נטליה מירונצ'ב: קטנוע או אופנוע – לא משנה – כשהוא נע על כבישים, מייצר פחות גודש ממכונית, אבל עדיין מייצר גודש.

<נטליה מירונצ'ב: הוא מייצר רעש, הוא מייצר פליטות, הוא מייצר ביקוש לתשתיות, כלומר חלק מהדברים הוא בהחלט מייצר פחות בהשוואה לרכב פרטי.

<נטליה מירונצ'ב: עדיין זה לא מבוטל.

<נטליה מירונצ'ב: כשאנחנו משווי עלויות חיצוניות, אפשר למדוד את זה בשקלים מוחלטים, אבל המס הוא אחוזי.

<נטליה מירונצ'ב: הכלים הללו יותר זולים בבסיס מאשר רכב רגיל.

משה גפני: הוא שאל לגבי רכב פרטי.

משה גפני: סטודנט שקונה רכב פרטי הכי קטן לעומת מי שקונה רכב דו-גלגלי.

<נטליה מירונצ'ב: רכב פרטי – אנחנו מפעילים את כל מערכת הזיכויים של מיסוי ירוק, של בטיחות.

<נטליה מירונצ'ב: בנושא של אופנועים גם כן.

<נטליה מירונצ'ב: אותו קטנוע שמשלם 40% אבל יש לו זיכוי של 610 שקלים, אבל המס השקלי עליו הרבה יותר נמוך בהשוואה לרכב.

<נטליה מירונצ'ב: יכול להיות שגם שם זה מגיע ל-30% ואולי פחות.

<נטליה מירונצ'ב: לא בדקנו את זה.

משה גפני: לא הבנתי את התשובה.

משה גפני: תעזבי את כל הזיכויים מסביב.

משה גפני: זיכויים יש לכל אחד – זיכוי של מיסוי ירוק ובטיחות.

משה גפני: אדם משלם באחוזים יותר מס קנייה על קטנוע – מה שאני קורא עדיין קטנוע – לבין רכב קטן – הוא משלם באחוזים- - -

<נטליה מירונצ'ב: אבל בשקלים הרבה פחות.

<נטליה מירונצ'ב: זה צריך לשקף את העלויות החיצוניות שהוא גורם לציבור.

<נטליה מירונצ'ב: הוא מייצר פחות מאשר רכב, אבל הוא גם משלם פחות מרכב.

משה גפני: אבל האחוזים?

<לנה גרשקוביץ': יש לקחת בחשבון שגם לפני כל ההטבות גם ברכב, המס הוא 83%.

<לנה גרשקוביץ': כל האחוזים הקטנים זה אחרי הזיכוי של המיסוי הירוק וזה אחרי הזיכוי של הבטיחות.

<לנה גרשקוביץ': כמו שנטליה ציינה- - -

משה גפני: המיסוי על רכב הוא יותר גבוה מאשר המיסוי – לא בשקלים; באחוזים.

<ברוני חירמן: 83% המס המרבי, אבל יש זיכוי של מיסוי ירוק.

משה גפני: הבנתי.

משה גפני: שאלתי בלי הזיכוי.

<נטליה מירונצ'ב: ממוצע 60%.

<מוטי מור: זה לא נכון, מה שאמרת.

<מוטי מור: מה המס על קטנוע קטן, וכמה הכולל?

<מוטי מור: את אומרת 83% עם מע"מ, ופה את אומרת- - -

<לנה גרשקוביץ': זה לא קשור למע"מ.

קריאות: - - -

<מוטי מור: 30% מס זה למכוניות קטנות.

<מוטי מור: 70% מס לקטנוע.

<מוטי מור: אנחנו מדברים, כמה תכל'ס אדם משלם.

<מוטי מור: נוסע על קטנוע משלם 70%, נוסע על אוטו משלם- - -

משה גפני: אפשר להגיד נורא פשוט – עזבו.

משה גפני: אין זיכוי ירוק, אין שום דבר.

משה גפני: כלום.

משה גפני: אני קונה רכב קטן.

משה גפני: כמה אני משלם מס?

<נטליה מירונצ'ב: 83%.

משה גפני: על זה מגיע זיהום אוויר, ירוק וכו'.

משה גפני: כמה אם אני קונה אופנוע?

<נטליה מירונצ'ב: בין 40% ל-70%.

<נטליה מירונצ'ב: הכי קטן – 40%.

<מוטי מור: היא לא סיפרה לך שמכונית מקבלת פטור על זה שהיא לא מזהמת.

משה גפני: לא רלוונטי.

משה גפני: אמרתי את זה.

משה גפני: הבנתי.

משה גפני: מיצינו את העניין הזה.

<ברוני חירמן: זה לא פטור.

משה גפני: ברור לחלוטין שמכונית מקבלת לפני הזיכוי של מיסוי ירוק, שעשינו את זה כאן בוועדה, לפני כל הזיכויים האחרים של זיהום האוויר – זה בסדר גמור.

משה גפני: המחיר, המס הבסיסי – על זה יש זיכויים.

משה גפני: הבסיסי הוא מה שהם אמרו.

משה גפני: הלאה, לגבי הדברים האחרים.

משה גפני: רק שתדעי, למען הגילוי הנאות – אין לי לא אופנוע ולא קטנוע.

משה גפני: אני מבקש לנסות למצוא – אני תומך בעניין הזה, על הקטנוע הכי קטן לתת פחות מ-40%.

<נטליה מירונצ'ב: אל"ף, לגבי הסטודנטים- - -

משה גפני: לא סטודנטים.

משה גפני: אני מדבר על בחורי ישיבות.

<טל דרורי: גם הם נוסעים, אדוני.

משה גפני: אני רואה בבני ברק.

משה גפני: זה דבר הכי פשוט, שלמדינה יש אינטרס לעודד אותם.

משה גפני: אנשים נכנסים לתוך פקקים.

משה גפני: זה גם מזהם את האוויר, גם עולה דלק, גם כל מה שנלווה לעניין.

משה גפני: אני מדבר על הכי קטן – הקטנוע הכי קטן שנוסע במרכזי הערים, שיהיה עידוד לקנות אותם, שישתמשו בהם.

משה גפני: בבקשה.

<נטליה מירונצ'ב: אנחנו לא חושבים שהמס האחוזי צריך להיות פחות מ-40%.

<נטליה מירונצ'ב: אפילו 40% מהווה הטבה.

<נטליה מירונצ'ב: המס הכלכלי שמחשבים צריך להיות יותר גבוה.

<נטליה מירונצ'ב: 40% - אנחנו לא מוכנים שזה יירד פחות.

<נטליה מירונצ'ב: מה שכן, כמו בנושא של הרכב- - -

משה גפני: זה שאתם לא מוכנים, זה ניתן למשה בסיני?

<נטליה מירונצ'ב: לא, עשינו בדיקות כלכליות.

<נטליה מירונצ'ב: בקטנוע היתה הטבה היסטורית של 40%.

<נטליה מירונצ'ב: היינו שמחים להעלות את זה ליותר.

<נטליה מירונצ'ב: אנחנו לא מעלים את זה.

משה גפני: למה הייתם שמחים?

<נטליה מירונצ'ב: כדי שזה ישקף את העלויות החיצוניות שנגרמות לציבור.

<מוטי מור: איזה עלויות?

מיקי לוי: חברים, עזבו.

מיקי לוי: אני הייתי שותף לכל העניין הזה, לכל המדרג הזה מ-40 עד 70 והפיכה להספק.

מיקי לוי: בעניין הזה זה עשה סדר, וסידר עוול היסטורי.

מיקי לוי: אני מציע לאדוני לא לגעת בזה עכשיו.

מיקי לוי: זה מדבר על הוראת שעה לשנתיים.

משה גפני: פחות משנתיים.

משה גפני: עד מתי זה?

<נטליה מירונצ'ב: עד אמצע 2017.

מיקי לוי: הבקשה בקצה האישור שלנו תהיה הבקשה שלך – תבחנו לי את הקטע הקטן של ה-125 עד ל-40.

מיקי לוי: תבואו עם תשובות כשזה יסתיים.

מיקי לוי: על זה אני ממליץ.

משה גפני: אני מאוד ממליץ על זה.

משה גפני: אני חושב שבראייה הכוללת – אני לא מדבר מנקודת ראות, שאני מכבד אותה, של רשות המסים, עם החישוב הכלכלי.

משה גפני: למדינה יש חישובים נוספים.

משה גפני: נמצאים בצפיפות בלתי-רגילה.

משה גפני: שאדם יעשה את החשבון, האם הולך לקנות רכב קטן, הוא הולך לקנות אופנוע או קטנוע הכי קטן כדי שיוכל להתנייע במרכזי הערים – לנו יש אינטרס כמדינה לעודד את זה, על אף שמבחינת החישוב הכלכלי שלכם, את צודקת.

משה גפני: אני לא מתווכח.

<מוטי מור: גם בזה היא לא צודקת.

<נטליה מירונצ'ב: אנחנו בתהליך של תחילת רישום הדגמים, בדומה למה שקיים ברכב נוסעים ורכב מסחרי.

<נטליה מירונצ'ב: ברגע שיהיה לנו רישום דגמים במערכות של משרד התחבורה, יהיה גם דיווח של פליטות מזהמים.

משה גפני: כמה זמן זה?

<נטליה מירונצ'ב: אמור להיכנס בשנה הקרובה.

<נטליה מירונצ'ב: יהיה דיווח של מערכות בטיחות.

משה גפני: מתי זה?

מיקי לוי: כשזה יפוג, יהיה לנו הכול על השולחן.

<נטליה מירונצ'ב: יכול להיות שהמס התוצאתי יהיה יותר נמוך על הכלים הפחות מזהמים והבטיחותיים.

משה גפני: מתי תדעו לתת לנו תשובה?

<נטליה מירונצ'ב: במהלך 2016.

<נטליה מירונצ'ב: אנחנו תלויים במשרד התחבורה.

משה גפני: מתי אתם במשרד התחבורה תדעו לתת לנו לגבי מה שנטליה אומרת על הדגמים?

<לנה גרשקוביץ': אנחנו עובדים על הפרויקט הזה שנתיים.

<לנה גרשקוביץ': אנחנו נמצאים לקראת הסוף, לקראת קודי הדגם.

משה גפני: מתי תסיימו את זה?

משה גפני: אני מתכוון, בלי נדר.

<לנה גרשקוביץ': בתחילת הרבעון הראשון של 2016.

משה גפני: תוכלו לבוא לפה?

משה גפני: נטליה.

<נטליה מירונצ'ב: ברגע שזה קיים, אנחנו צריכים לקלוט את זה.

משה גפני: כמה זמן אתם צריכים?

<נטליה מירונצ'ב: לראות שזה מתקבל על הדעת, כי בתחילת הדרך יש הרבה טעויות.

<נטליה מירונצ'ב: לטייב נתונים.

משה גפני: היא מדברת על זה שמשרד התחבורה מסיים את זה בערך בעוד שלושה חודשים.

משה גפני: אתם יכולים בעוד שלושה חודשים?

משה גפני: בתחילת הרבעון הראשון.

<לנה גרשקוביץ': מה אנחנו מסיימים בתחילת הרבעון הראשון – את בניית קודי הדגם, כלומר נחבר את כל יבואני הדו-גלגלי, שיתחילו לרשום לנו את קודי הדגם.

<לנה גרשקוביץ': עדיין ייקח זמן לסנכרן את כל המערכות של משרד התחבורה למערכת הזאת, ורק אחרי שהסנכרון יסתיים, אז זה יירשם גם ברשיון הרכב והכול, אבל הדיווח של קודי הדגם אני מניחה שיוכל להתחיל ברבעון הראשון של 2016.

<נטליה מירונצ'ב: ואז נקלוט ונתחיל לבחון את זה.

משה גפני: כמה זמן תוכלי לחזור עם תשובה לוועדה?

<נטליה מירונצ'ב: זה תלוי איזה סוג נתונים נקבל – אם זה איכותי, אם זה בסדר, אם אנחנו יכולים לסמוך על זה.

<נטליה מירונצ'ב: נעבור על כל התהליכים הפנימיים שלנו, לגבש את הרפורמה, לראות איך זה מסתדר מבחינה פיסקלית – גם חשוב.

<נטליה מירונצ'ב: זה ייקח כמה חודשים.

<נטליה מירונצ'ב: אני מניחה שבמהלך 2016 נדע לתת תשובות, אבל זה לא תלוי רק בנו.

משה גפני: בבקשה.

<טל דרורי: אני שמעתי את עמדתו של יושב-הראש, ואני שמחה על כך ומברכת.

<טל דרורי: אני חושבת שחבל לעשות את הדחייה מכמה טעמים: הנושא של הרפורמה הזאת – מעבדים אותה מעל שנתיים.

<טל דרורי: אמנם היא מבורכת, אבל לוקח שנתיים במדינת ישראל לעשות את הדברים.

<טל דרורי: רפורמה של אמצעי בטיחות והטבה לדו-גלגלי אורך לבצע גם כן כשנתיים, וכולנו בלי נדר מקווים שזה יקרה מהר, אבל אנחנו עובדים בצווים של משרדים ממשלתיים, וכולם עמוסים מאוד.

<טל דרורי: לפנינו הוראת שעה עד יוני 2017.

<טל דרורי: אני לא רואה סיבה גם טכנית, גם עם יועצים שעובדים מבחינה מיסויית, להוסיף פה תת-סעיף לקטגוריה הקטנה ביותר, ולהתחיל- - -

מיקי לוי: מה את רוצה – on the house?

<טל דרורי: הם מוזמנים לעשות עבודה, ואנחנו ניתן כל נתון שרוצים, לא on the house .

<טל דרורי: האנשים שם הם מקצועיים ורציניים – הם יודעים לעשות את זה.

<טל דרורי: מדובר על בין 3 מיליון – זו ההטבה.

<טל דרורי: שנה שלמה 3 מיליון, נטליה וראשי משרדה הם מקצועיים ביותר.

מיקי לוי: אני אומר, שנה וחצי.

מיקי לוי: חיכינו כל כך הרבה שנים עם הנפח.

מיקי לוי: כל כך הרבה אי-צדק נעשה.

מיקי לוי: כיוון שהייתי מעורב בשיטה – אולי כל השיטה לא נכונה.

<טל דרורי: השיטה נכונה, כי היא עוקבת אחרי מינוח בריסל, היא עוקבת אחרי התקינה האירופית.

<טל דרורי: באירופה אין הבחנה בין קטנוע לאופנוע, והסיווגים נעשים לפי סמ"ק והספקים, אז היא נכונה.

מיקי לוי: אני לא נגד אינטרסים.

<טל דרורי: אני רק בקיאה בנושא.

<טל דרורי: אני רוצה להחיש אותו.

<טל דרורי: יש פה יתרון ציבורי.

<טל דרורי: אני אינטרסנטית, אבל יש פה יתרון ציבורי.

משה גפני: בבקשה.

<מוטי מור: אנחנו לא צריכים להיות חכמים גדולים כדי שמנוע 125 סמ"ק, שלוקח 50 ק"מ לליטר, הוא הרבה יותר חסכוני בזיהום אוויר, הרבה יותר חסכוני בדלק, הרבה יותר חסכוני בזמן עבודה, מעלה את התל"ג, פחות אנשים תקועים בפקקים.

<מוטי מור: אין לכם בכלל ספק שזה מעלה את ההכנסה ממסים, כאשר יש יותר אופנועים.

<מוטי מור: גם חוסך חיי אדם, גם חוסך זמן.

מיקי לוי: המשטרה התחילה לתת להם דוחות, שנוסעים על הציר של התחבורה הציבורית, וכץ הסכים לבקשה שלי, לאפשר שנתיים עכשיו לניסיון, לעבוד- - -

משה גפני: יפה.

משה גפני: בבקשה.

<נטליה מירונצ'ב: צריך גם להביא בחשבון – נגיד שהסכמנו, ונתנו מס מופחת לכלים הכי קטנים.

<נטליה מירונצ'ב: צריך לקחת בחשבון שזה מעודד לא רק ירידה מהכלים היותר גדולים, לחסוך בכיס למי שקונה, אלא גם מעודד את אלה שכיום משתמשים באופניים חשמליים, יקנו עכשיו קטנוע.

<טל דרורי: מעולה.

משה גפני: רבותיי, אני מבקש לסכם את הדיון.

משה גפני: אל"ף, אני מברך את רשות המסים על התוכנית הזאת.

משה גפני: היא תוכנית טובה, היא תוכנית שראויה לשבח.

משה גפני: אני מבקש כדלהלן: אנחנו נאשר את הצווים הללו.

משה גפני: אני מבקש במקביל, בתוך שנה, להביא לכאן את הרפורמה של כל הנושא הזה, גם לאחר שמשרד התחבורה יביא את חלקו, וגם לאחר שאתם בוחנים את זה.

משה גפני: בתוך ששה חודשים אני מבקש, לגבי הכלים הקטנים – לבדוק את העניין הזה, גם מה שהעלית, שאנשים יעברו לקטנועים קטנים.

משה גפני: אני לא בטוח שזה לא נכון; אני חושב שיש לזה אפילו עדיפות.

משה גפני: עמדתי היא חד-משמעית: שצריך לעודד את הכלים הקטנים, שהם מורידים את הצפיפיות, את כל מה שמניתי.

משה גפני: אם אתם יכולים אפילו לפני חצי שנה לבוא, אבל עד חצי שנה לבוא עם ההחלטה בעניין הזה.

משה גפני: אם תוכלו לבוא קודם, לאחר שביררתם את כל העניין, ואני מבקש לקחת בחשבון לא רק את ההיבט הכלכלי של רשות המסים אלא את ההיבט הכללי, לדבר גם עם משרד התחבורה, את ההיבט הכללי של הורדת הצפיפות במרכזי הערים, שזה דבר שהולך וצובר תאוצה.

משה גפני: נטליה, אני לא רואה חיסרון בזה שאנשים יעברו מאופניים חשמליים, שאינם בטיחותיים- - -

<נטליה מירונצ'ב: לא רק חשמליים.

<נטליה מירונצ'ב: כל אופניים.

משה גפני: בסדר.

משה גפני: יודעת מה?

משה גפני: אני לא חושב שמאופניים יעברו לזה.

מיקי לוי: עדיף, כי יש הרוגים על המדרכות.

מיקי לוי: אי-אפשר לנסוע יותר על המדרכות.

מיקי לוי: יותר מזה – הייתי פונה למשרד התחבורה: תבחנו הכנסת קטנועים חשמליים.

מיקי לוי: אין זיהום.

מיקי לוי: טעינה אחת היא 35 ק"מ.

<נטליה מירונצ'ב: זה קיים.

מיקי לוי: קטנוע חשמלי פטור ממס?

<נטליה מירונצ'ב: כן.

מיקי לוי: אפשר לייבא כבר?

משה גפני: מיקי.

קריאות: - - -

משה גפני: אני מבקש להפסיק.

משה גפני: סיימנו את הדיון.

משה גפני: אנחנו לא ממשיכים בו.

משה גפני: אני מבקש לבחון את זה.

משה גפני: עמדתה של ועדת הכספים היא חד-משמעית, לעודד את המעבר לקטנועים הכי קטנים האפשריים בגלל כל הסיבות שמניתי.

משה גפני: אין לא עמדה בטיחותית ולא עמדה אחרת שסותרת את העניין הזה, לטעמנו.

משה גפני: אנחנו לא אנשי מקצוע, אבל אנחנו מכירים את המערכות האלה.

משה גפני: לא להביט על זה רק דרך המשקפיים של רשות המסים.

משה גפני: יש היבט כללי, יש העניין של הורדת הצפיפות, יש עניין של מה שקורה היום במרכזי הערים, שזה דבר שהוא חיוני לכל אוכלוסייה שנמצאת וגרה במקומות האלה.

משה גפני: זה דבר חיוני ממדרגה ראשונה.

משה גפני: עד חצי שנה אני מבקש תשובה.

משה גפני: אם תוכלו לעשות את זה קודם – מבחינתי, זה יכול להיות חודש, זה גם יכול להיות מצוין.

משה גפני: אני חשב שעמדתנו צודקת בנושא הזה.

משה גפני: לא נלך למאבק עם רשות המסים על זה - את הצו אתם מביאים, אבל מאוד חשוב שתאמרו גם אצלכם במשרד, שזאת עמדתנו.

משה גפני: אנחנו נבחרי ציבור, אנחנו חושבים שזה מה שצריך לעשות.

משה גפני: אנחנו נאשר את הצו כפי שביקשתם.

משה גפני: אנחנו מברכים אתכם על כך, אבל אנחנו רוצים בתוך שנה את הרפורמה, ואנחנו רוצים עד חצי שנה את הנושא של הקטנועים הקטנים.

משה גפני: יש לך הערות?

<שלומית ארליך: לא.

<שלומית ארליך: אלה שני צווים – גם תיקון מס' 15 וגם הוראת שעה.

משה גפני: בבקשה.

<טל ברין: שמי טל ברין, מדל"ב מוטוספורט.

<טל ברין: הערה קטנה.

<טל ברין: אנחנו בעד המתווה והכול.

<טל ברין: רק ברמה הפרקטית, הטרמינולוגיה של ההספק – הו מדבר על ההספק המרבי בלא הגבלה שניתן להפיק ממנוע כלי הרכב, כפי שתכנן היצרן את הדגם.

<טל ברין: יש פה פרשנות שונה בין רשות המסים לבין ההגדרות הרגולטוריות של משרד התחבורה וכל התקינה באירופה.

<טל ברין: אנחנו מבקשים הגדרה יותר ברורה לגבי איך נקבע ההספק.

משה גפני: נטליה.

<נטליה מירונצ'ב: אנחנו נשב ונקבע הבהרות בנושא.

מיקי לוי: כי הם רוצים שינויים להגדלת ההספק בצורה פרטיזנית?

<נטליה מירונצ'ב: באופנועים, בעיקר ספורטיביים, שמגיעים לישראל, לאחר שהם עברו מגבלה מכנית או מחשובית על המנוע, כשיש עדויות וחשש שלאחר שהם נמכרים, נעשה בהם שינוי בחזרה, והם משמשים לפנאי והשתוללות בשטח, כלומר לא אותם שימושים של תעבורה.

משה גפני: איך אתם גובים את המס לפי זה?

<נטליה מירונצ'ב: אנחנו מסתכלים לא על ההספק המוגבל אלא ההספק, כפי שהמנוע נבנה – שהוא בנוי לתת את ההספק המרבי שלו.

<נטליה מירונצ'ב: קיים קושי בהשגת הנתונים.

<מוטי מור: אה, אתם המשטרה, הבנתי.

<נטליה מירונצ'ב: קיים לפעמים קושי להשיג את הנתון העדכני, אבל ברור שהמיסוי צריך להיות לפי ההספק הגבוה המרבי.

משה גפני: ואם מעלים את ההספק?

<נטליה מירונצ'ב: אנחנו לא יודעים את הנתון.

<נטליה מירונצ'ב: זו הבעיה.

<נטליה מירונצ'ב: אנחנו בהידיינות עם הגורמים הרלוונטיים, גם אצלנו הפנימיים.

<נטליה מירונצ'ב: אנחנו נמצא פתרון גם לזה.

משה גפני: טוב.

משה גפני: אני מציע שתהיו אתם בקשר.

<טל ברין: אנחנו רוצים רק הגדרה ברורה.

משה גפני: בסדר.

משה גפני: זאת הכוונה.

משה גפני: אם אכן יימצא פתרון לעניין הזה, היא אומרת שמדיונים פנימיים גם בתוך המשרד אתם תהיו אתם בקשר כדי לשמוע אותם גם – זה מה שאמרת?

<נטליה מירונצ'ב: כן.

<נטליה מירונצ'ב: אין ויכוח גם בין היבואנים, שהמוגבל לא משקף את השימוש האמתי.

משה גפני: צו תעריף המכס והפטורים ומס קנייה על טובין (תיקון מס' 15) - מי בעד אישור הצו – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור הצו – פה אחד צו תעריף המכס והפטורים ומס קנייה על טובין (תיקון מס' 15), התשע"ה-2015 (בעניין רכב דו גלגלי ביטול האבחנה בין קטנוע לאופנוע), אושר.

משה גפני: הצו אושר פה אחד.

משה גפני: צו תעריף המכס (הוראת שעה מס' 12).

משה גפני: מי בעד הוראת השעה?

משה גפני: מי נגד?

משה גפני: מי נמנע?

משה גפני: הצבעה בעד אישור הצו – פה אחד צו תעריף המכס והפטורים ומס קנייה על טובין (הוראת שעה מס' 12), התשע"ה-2015 (רכב דו גלגלי הוראת השעה תיבחן מנקודת ראות של ישימות תפעולית ובנוסף מתן הטבה קצובה במס קנייה בסך 3000 ₪ לרכב תלת גלגלי), אושר.

משה גפני: הצו אושר והוראת השעה אושרה.

משה גפני: תודה רבה, הישיבה נעולה, וחנוכה שמח לכולם.